VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS VIRŠININKAS

ĮSAKYMAS

DĖL PAŽYMOS APIE STATINIO (-IŲ) ATITIKTĮ PROJEKTUI

REKVIZITŲ PATVIRTINIMO

2015 m. rugsėjo 15 d. Nr. 1V-150

Vilnius

Vadovaudamasi Lietuvos Respublikos teritorijų planavimo ir statybos valstybinės priežiūros įstatymo 16 straipsnio 7 dalimi, statybos techninio reglamento STR 1.11.01:2010 „Statybos užbaigimas“, patvirtinto Lietuvos Respublikos aplinkos ministro 2010 m. rugsėjo 28 d. įsakymu Nr. D1-828, 3 priedo 1 punktu ir Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 papunkčiais:

1. T v i r t i n u Pažymos apie statinio (-ių) atitiktį projektui rekvizitus ir juos išdėstau taip:

„PAŽYMA APIE STATINIO (-IŲ) ATITIKTĮ PROJEKTUI

20___ m. ________________ d. Nr._____

Šia pažyma patvirtinu, kad ___________________ prašyme Nr. ______ išduoti statybos

Data

užbaigimo aktą nurodytas (-i) statinys (-iai) yra pastatytas (-i) pagal Statybos užbaigimo komisijai pateikto projekto ______________________________________________________

Projekto pavadinimas, parengimo metai,

______________________________________________________________________________

projektuotojas, projekto Nr., versijos Nr., kiti duomenys

sprendinius.

Statytojas (užsakovas, savininkas, valdytojas, paveldėtojas) ar jo įgaliotas asmuo (jei statytojas juridinis asmuo) ________________________________________________________ .

Vardas, pavardė, a. k., parašas

PRIDEDAMA. Įgaliojimas pateikti pažymą (jeigu reikia).“.

2. N u s t a t a u, kad šis įsakymas įsigalioja 2016 m. sausio 1 d.

Viršininkė	Laura Nalivaikienė